ועדת הכספים, כנסת 16, פרוטוקול מספר 201, 2005-09-27 12:00

יעקב ליצמן: אני פותח את הישיבה בנושא בית חולים "ביקור חולים".

יעקב ליצמן: בבקשה.

סיגל יעקב: היום, ערב ראש השנה, אין בתקציב בית החולים לשלם פנסיות לגמלאים.

יעקב ליצמן: אני רוצה להבין, טיפלתי בזה הרבה זמן יחד עם ג'ומס: הרי עשינו כאן הסכם והאוצר אמר שהוא מעביר כסף בהתאם להסכם שתגיעו איתו.

יעקב ליצמן: האם אתם מכבדים את ההסכם?

סיגל יעקב: בהחלט אדוני.

סיגל יעקב: המחויבות שלנו, על פי ההסכם, היתה לפנות לבית המשפט.

סיגל יעקב: פנינו לבית המשפט ואנחנו מחכים למתן החלטה.

סיגל יעקב: הבקשה הוגשה בסמוך להסכם.

סיגל יעקב: ההסכם הוא עד ה-25.7.

סיגל יעקב: הבקשה הוגשה בראשית חודש אוגוסט ולמרות הבקשה הדחופה, אין עדיין החלטה של בית משפט ואין כסף.

חיים אורון: היה הסכם, שאני חושב שהוא שערורייה בפני עצמה, שמעבירים שני שליש מתוך התקציב שהאוצר נתן, ושליש בא על חשבון עידוד הצמיחה של העובדים.

חיים אורון: זה עבד חודשיים.

חיים אורון: קיזזו שליש מהפנסיות ולכאורה היה צריך להיות מקור לחודש השלישי.

חיים אורון: ההסכם היה לשלושה חודשים - - -

סיגל יעקב: ההסכם היה לחמישה חודשים.

חיים אורון: היות והיתה החלטה, שאני חושב שהיא נכונה, לתת לפנסיונרים את הפנסיה המלאה, לא נשאר כסף.

חיים אורון: סליחה, היתה החלטה שלא להפחית יותר את עידוד הצמיחה, וזה מה שהלך לבית המשפט.

חיים אורון: לא נשאר מקור לפנסיה של החודש הבא.

יעקב ליצמן: לא הבנתי.

יעקב ליצמן: בועדת כספים אמרנו שצריך לשלם את הפנסיה.

יעקב ליצמן: האוצר הגיע להסכם שעד סוף השנה הוא מעביר כסף לפנסיה וחלק מההכנסות צריכות להיות על חשבון עידוד צמיחה.

חיים אורון: זה השליש החסר.

חיים אורון: אחרי חודשיים הפסיקו להוריד את עידוד הצמיחה כי החוק הסתיים ביולי.

חיים אורון: אני חושב שזאת תהיה טעות שוועדת הכספים תהיה צד להסכמים המשולשים האלה.

יעקב ליצמן: אני לא צד בעניין, אבל אם אחרי שעושים הסכם חוזרים ממנו, לי יש בעיה עם זה.

חיים אורון: בית המשפט לא אישר קיצוץ בעידוד הצמיחה וזה מה שנמצא בבית המשפט.

חיים אורון: עידוד הצמיחה היה צריך להיות מקור שהאוצר תבע מבית החולים.

חיים אורון: בית החולים היה צריך להשלים בערך שליש מהפנסיה.

חיים אורון: זה מה שנמצא עכשיו בבית המשפט.

חיים אורון: לכאורה בית המשפט יכול להחליט שהמנהל יקצץ על השליש את עידוד הצמיחה ואז יהיה לו מקור לשליש הזה ואז יש לו מקור לפנסיה של החודש, ובית המשפט יכול להחליט שאין לו סמכות מפני שזה בוטל בארץ.

יעקב ליצמן: אם העובדים לא מתנגדים הם לא הולכים לבית המשפט.

חיים אורון: אבל הם כן מתנגדים.

יעקב ליצמן: לא הבנתי.

יעקב ליצמן: חתמו הסכם שמלכתחילה לדעתך לא התכוונו לקיים אותו.

יעקב ליצמן: זה מה שאתה אומר?

יעקב ליצמן: מי עשה את ההסכם?

סיגל יעקב: רביב ואנוכי עשינו את ההסכם שלא על דעת העובדים.

חיים אורון: הקטע של עידוד הצמיחה היה מהתחלה.

חיים אורון: הוא היה בויכוח והוא היה מקור לפנסיה.

חיים אורון: על זה אני כל הזמן מתלונן: אי אפשר לתלות את הפנסיה של העובדים בכל מיני הסדרים כאלה.

חיים אורון: מה עוד, שאני לא מבין שבעוד לי ולך נותנים במשכורת - - -

יעקב ליצמן: אם לא היה הסכם לא הייתי מתווכח.

ירדנה ששון: אני נציגת הפנסיונרים ואני רוצה לספר לכם מה עברנו בתקופה האחרונה.

ירדנה ששון: 3 חודשים לא קיבלנו משכורת ושלחו אותנו לכל מיני מקורות.

ירדנה ששון: פתאום, להפתעתנו, אנחנו מקבלים פחות 30% אחוז במשך חודשיים.

ירדנה ששון: חודש אחד קיבלנו משכורת מלאה, ואחר-כך אמרו לנו שאין משכורת לחגים.

ירדנה ששון: למרות שהובטח שהאוצר יעביר 3.2 מיליון הוא העביר רק 1.05 מיליון.

יעקב ליצמן: מה הוסכם?

ירדנה ששון: אני יודעת מה הובטח.

ירדנה ששון: לי הובטח על ידי רביב שזה לא יהיה על חשבונם של הפנסיונרים.

ירדנה ששון: אנחנו מהווים בעצם שק אגרוף בין האוצר לבין הכנ"ר.

ירדנה ששון: מה אשמנו?

ירדנה ששון: אנחנו נשארים עכשיו ללא שכר לקראת החגים.

ירדנה ששון: זה לא יתכן כדבר הזה.

ירדנה ששון: אנחנו במצב נוראי.

ירדנה ששון: חיכינו 3 חודשים, קיבלנו פחות כסף.

ירדנה ששון: יש פה מצב אבסורדי.

ירדנה ששון: מישהו צריך לקחת אחריות על קבוצת אנשים שאין להם כוח פוליטי.

ירדנה ששון: לא יתכן לקצץ לנו כך בעזות מצח.

ירדנה ששון: את אותו תרגיל עשו לנו גם לקראת פסח שנה שעברה, לא נשמע כדבר הזה.

ירדנה שרון: במקום 1,800 שקל קיבלתי 1,200 שקל.

ירדנה שרון: זאת כל הפנסיה שלנו.

ירדנה ששון: חסרים 180,000 שקלים לחודש והאוצר עושה שריר ולא מעביר את הכסף כי הכנ"ר לא עמד בהתחייבות שלו.

ירדנה ששון: ואז במקום להעביר את ה-3 מיליון העבירו רק 1 מיליון.

אילנה כהן: הרי גם את העובדים מחזיקים כבני ערובה.

יעקב ליצמן: אני מבקש הפסקה לחמש דקות כדי להיוועץ עם חברי הכנסת.

יעקב ליצמן: (הפסקה)

יעקב ליצמן: הסיכום של חברי הכנסת הוא שבינתיים האוצר יעביר משכורת לחגים.

יעקב ליצמן: מחר אני מתכוון להזמין את נציג האוצר, הבריאות ואת נציג הכנ"ר.

יעקב ליצמן: אני רוצה לשמוע על הביצוע.

יעקב ליצמן: הם אמרו לי כמה דברים שלא מוצאים חן בעיני ואני אראה איך אפשר לפשר ביניהם.

יעקב ליצמן: החלטת הוועדה היא הכספים יועברו מחר.

חיים אורון: אני רוצה לומר לנציגי העובדים שלא יתנו יד למשיכת העניין.

חיים אורון: שיבואו לכאן שר האוצר ושר הבריאות ושהם יודיעו לציבור בירושלים שסוגרים את בית החולים.

יעקב ליצמן: הסיכום היה על דעתך ולכן אני מבקש.